recursal/SuperWikiNEXT-32B huggingface dataset:
طینی غسل سے ایک آدمی استفادہ کرتے ہوئے۔
قدرتی علاج میں مٹی کا استعمال کئی بیماریوں کے دور کرنے کے لیے قدیم زمانے سے ہی ہوتا آیا ہے۔ نئی سائنسی تحقیق میں یہ ثابت ہو چکا ہے کہ مٹی کا استعمال طبی طور پرجسم کو ترو تازہ کرنے متحرک اور ارجوان بنائے رکھنے میں افادیت رکھتا ہے۔ جلد کی خرابی اور زخموں کو ٹھیک کرنے میں مٹی اپنی اہمیت ثابت کر چکی ہے۔ سمجھا جاتا رہا ہے کہ جسم مٹی کا پتلا ہے اور مٹی کے استعمال سے ہی جسم کی بیماریاں دور کی جا سکتی ہیں۔

جسم کو ٹھنڈک فراہم کرنے کے لیے مٹی کے علاج کا استعمال کیا جاتا ہے۔ مٹی، جسم کے آلودہ اشیا کو گھول کر اور جذب کر بالآخر جسم سے باہر نکال دیتی ہے۔ مٹی کی پٹی اور مٹی کا غسل اس کے اہم علاج ہیں۔

طینی غسل (مٹی کا غسل) بیماریوں سے نجات کا بہترین حل ہے۔

مٹی کے فوائد
------------

مختلف بیماریوں جیسے قبض، اعصابی کمزوری، تناؤ پیدا کرنے والا سردرد، بڑھا ہوا فشار دم، موٹاپا اور خاص طور پر تمام قسم کے جلد کی بیماریوں وغیرہ میں کامیابی اس کا استعمال کرکے زندہ دلانہ جوش اور جسم کو لچیلا بنایا جا سکتا ہے۔

بیماری چاہے جسم کے اندر ہو یا باہر، مٹی اس زہر اور گرمی آہستہ آہستہ چوسكر اس کی اصل جڑ سے ختم کرتی ہے۔ یہ مٹی کی خاصیت ہے۔

مٹی کا انتخاب
-------------

مٹی غسل کے لیے جس علاقے میں جیسی مٹی دستیاب ہو، وہی موزوں ہے لیکن استعمال میں لائی جانے والی مٹی صاف ستھری، کنکر-پتھر اور کیمیائی كھاد سے پاک اور زمین سے 2-3 فٹ نیچے کی ہونا چاہیے۔ ایک بار استعمال میں لائی گئی مٹی کو دوبارہ استعمال میں نہیں لایا جا سکتا ہے۔ اگر مٹی بہت زیادہ چپکنے والی ہو تو اس میں تھوڑی سی ریت بھی ملائی جا سکتی ہے۔ انفیکشن سے دوچار اور انتہائی کمزور شخص کے لیے مٹی کا غسل مناسب نہیں ہے۔ ٹھنڈے پانی سے غسل کرنے کے بعد جسم پر ہلکا تیل ملانا مناسب ہے۔

خشک مٹی کا غسل
--------------

خالص صاف مٹی کو کپڑے سے چھاننے کے بعد اور اس سے ہر عضو کو رگڑا جانا چاہیے۔ جب مکمل جسم مٹی سے رگڑا جا چکا ہو، تب 15-20 منٹ تک دھوپ میں بیٹھ جانا چاہیے، اس کے بعد ٹھنڈے پانی اور نیپكين سے رگڑ کرتے ہوئے غسل کیا جا سکتا ہے۔

گیلی مٹی کا غسل
---------------

خالص، صاف کپڑے سے چھنی ہوئی مٹی کو رات بھر پانی سے گیلاكر کے لئی (پیسٹ) جیسا بنا لیجیے اور پورے جسم پر لگا کر رگڑیے۔ اس کے بعد دھوپ میں 20-30 منٹ کے لیے بیٹھ جائیں۔ جب مٹی مکمل طور پر خشک جائے تب ٹھنڈے پانی سے پورے جسم کا نیپكين سے رگڑ تے ہوئے غسل کر لیں۔

بیرونی روابط
------------

* مٹی کا علاج
* مٹی سے علاجآرکائیو شدہ (Date missing) بذریعہ jkhealthworld.com (Error: unknown archive URL)
* مٹی کے استعمال سے لامرض رہیے (مڈ تھیراپی)
* مٹی کا غسلآرکائیو شدہ (Date missing) بذریعہ sarathi.info (Error: unknown archive URL) (سارتھی)
* مٹی کی خصوصیاتآرکائیو شدہ (Date missing) بذریعہ jkhealthworld.com (Error: unknown archive URL)
|  |
| --- |
| **ماہی زرین** |
| مجمع النجوم ماہی زرین بڑی تصویر کے لیے کلک کریں |
|   |
| **عربی نام:** |  **أبو سيف**  |
| **انگریزی نام:** | Dorado |
| **خاندان:** | طیار |
| **آسمان میں مقام:** | آسمانِ جنوب اول |
| **رقبہ:** | 179.173 ۔ (72 واں) |
| **فی صد رقبہ :** | آسمان کا 0.43 فی صد |
| **مطلع مستقیم:** | 5 گھنٹے 14.51 منٹ |
| **میل:** | 59 ڈگری 23.22 منٹ جنوب |
| **سیاروں والے ستارے :** |    1 |
| **چمکدار ستارے:** |    کوئی نہیں |
| **قریبی مجمع النجوم:** | چھینی، گھڑیال، شبکہ، مار آب، جبل، ماہی طیار اور سہ پایہ |
|   |

  


**ماہی زرین** (عربی:  **أبو سيف**  - انگریزی: Dorado) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب اول میں کیا جا سکتا ہے۔ اس مجمع النجوم کا رقبہ 179.173 مربع ڈگری ہے۔ جو کل آسمان کا 0.43 فی صد بنتا ہے۔مطلع مستقیم 05 گھنٹے 14.51 منٹ ہے۔ اور میل 59 ڈگری 23.22 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 1 ہے۔

قریبی مجمع النجوم
-----------------

اس کے اردگرد چھینی، گھڑیال، شبکہ، مار آب، جبل، ماہی طیار اور سہ پایہ واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
علم نجوم میں تعین مدت کے لیے مرتب کیے جانے والے گوشوارے کو ادوار (دشا) (Period) کہلاتے ہیں۔ ہندی نجوم میں زائچہ مولود میں کوکبی ادوار خاص طور پر تخمین کیے جاتے ہیں۔ یہ ادوار مقررہ سالوں اور مہینوں پر مشتمل کیلنڈر کی مانند ہوتے ہیں۔ کسی دور کی سعادت، نحوست یا عمومیت کا انحصار زائچہ میں اس منسوبی کوکب کی قوت و ضعف پر ہوتا ہے۔ ادوار (آئندہ) زندگی میں پیش آنے والے اہم واقعات (عروج، زوال، شادی، سفر، روزگار، تبادلہ، بیماری، موت وغیرہ ) کے ممکنہ وقت کے تعین میں مدد دیتے ہیں۔

اقسام ادوار
-----------

* کوکبی ادوار (نکھشتر دشا)
* بروجی ادوار (راشی دشا)

نکھشتر دشا
----------

* وِمشوتری دشا : کل مدت 120 برس
* اشتوتری دشا : کل مدت 108 برس
* یوگنی دشا : کل مدت 36 برس
* کال چکر دشا
* مول دشا
* تارا دشا
* راشی بھگٹی ومشوتری دشا
* پتیاینی دشا

راشی دشا
--------

* سُو درشن چکر دشا
* چر دشا
* نارائن دشا
* سُو دشا
* شول دشا
* نِریائن شول دشا
* لگن ادی کیندر دشا
* برھما دشا

دشا کے ذیلی حصص
---------------

جس طرح سال کو مہینوں اور مہینوں کو دنوں میں بانٹا گیا ہے ویسے ہی ہر دشا کو کئی ذیلی ادوار میں تقسیم کیا گیا ہے۔ ہر کوکب یا برج کے دور اکبر (مہا دشا) کو مقررہ ماتحت ادوار میں یوں تقسیم کیا جاتا ہے۔ 

* دور اکبر (مہا دشا)
* دور اوسط (انتر دشا)
* دور صغیر (پرت انتر دشا)
* دور اصغر (سوکشم دشا)
* دور صغیرالاصغر (پران انتر دشا)

بیرونی روابط
------------

* بیرونی روابط برائے ہندی نجوم
|  |
| --- |
| **وحید القرن** |
| مجمع النجوم وحید القرن بڑی تصویر کے لیے کلک کریں |
|   |
| **عربی نام:** | **وحيد القرن**  |
| **انگریزی نام:** | Monoceros |
| **خاندان:** | جبار |
| **آسمان میں مقام:** | آسمانِ شمال دوم |
| **رقبہ:** | 481.569 ۔ (35 واں) |
| **فی صد رقبہ :** | آسمان کا 1.17 فی صد |
| **مطلع مستقیم:** | 7 گھنٹے 3.63 منٹ |
| **میل:** | صفر ڈگری 16.93 منٹ شمال |
| **سیاروں والے ستارے :** |    7 |
| **چمکدار ستارے:** |    کوئی نہیں |
| **قریبی مجمع النجوم:** | کلب اکبر، کلب اصغر، جوزا، حیدرہ، خرگوش، جبار اور جابر |
|   |

  


**وحید القرن** (عربی: **وحيد القرن**  - انگریزی: Monoceros) ایک مجمع النجوم کا نام ہے۔ اس کو خاندان مجمع النجوم جبار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ شمال دوم میں کیا جا سکتا ہے۔ اس مجمع النجوم کا رقبہ 481.569 مربع ڈگری ہے۔ جو کل آسمان کا 1.17 فی صد بنتا ہے۔مطلع مستقیم 07 گھنٹے 03.63 منٹ ہے۔ اور میل 00 ڈگری 16.93 منٹ شمال ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 7 ہے۔ چمکدار اور نمایاں نظر آنے والے ستاروں کی تعداد 0 ہے۔

قریبی مجمع النجوم
-----------------

اس کے آس پاس کلب اکبر، کلب اصغر، جوزا، حیدرہ، خرگوش، جبار اور جابر واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**مون مارکیٹ**لاہور ، پاکستان میں علامہ اقبال ٹاؤن کے مضافاتی علاقے میں واقع ایک بڑا اورمقبول بازار ہے۔یہ مارکیٹ سینکڑوں دکانوں، کھانے کے اسٹالز، ریستوراں، تفریحی مقامات، گروسری اور تفریحی اسٹورز کا گھر ہے۔

پارکنگ کی سہولیات
-----------------

مارچ 2016ء میں لاہور ڈویلپمنٹ اتھارٹی نے لاہور میں تجارت اور کاروباری سرگرمیوں کی حوصلہ افزائی کے لیے ایک کھلی نیلامی میں پہلے سے تعمیر شدہ 67 دکانوں کو سب سے زیادہ بولی لگانے والے کو نیلام کرنے کا فیصلہ کیا۔ اس 10 منزلہ *پارکنگ پلازہ بلڈنگ* کی دو منزلیں خصوصی طور پر خریداری کے مقاصد کے لیے مختص کی گئی تھیں۔ مون مارکیٹ کے پارکنگ پلازہ کی عمارت میں ایک وقت میں 400 گاڑیاں اور 500 موٹر سائیکلیں رہ سکتی ہیں۔ مستقبل کے منصوبے کھانے والوں کے لیے ارد گرد کے علاقے کا پرندوں کی آنکھوں کا نظارہ پیش کرنے کے لیے ایک چھت پر ریستوران تعمیر کرنا ہے۔

حوالہ جات
---------

1. ↑  Haider Ali (4 July 2016). "Lahoris remain busy in Eid shopping amid intense bargaining". Daily Times (newspaper). اخذ شدہ بتاریخ 29 جنوری 2018.
2. ↑  Parking Plaza at Moon Market, Allama Iqbal Town lahoreworld.com website, Retrieved 29 January 2018
3. ↑  Detailed map of Moon Market in Lahore area GoogleMaps on maplandia.com website, Retrieved 29 January 2018
4. ↑  Lahore Development Authority relaxes payment plan for Moon Market Plaza shops Pakistan Today (newspaper), Published 22 March 2016, Retrieved 29 January 2018

بیرونی روابط
------------
**جام شاہجہانی** سنگ یشب سے بنا ہوا ایک جام (پیالہ) ہے جو مغل شہنشاہ شاہ جہاں کے لیے بنایا گیا تھا۔ اس جام کو بنانے کے لیے سنگ یشب کو طاوس نما جانور کی شکل میں تراشا گیا تھا جس سے اس کی خوبصورتی میں مزید اضافہ ہوا۔ اب یہ وکٹوریہ البرٹ میوزیم، برطانیہ میں محفوظ ہے۔

تاریخ
-----

یہ جام 31 جلوس شاہجہانی مطابق 1067ھ مطابق 1657ء میں بنایا گیا۔ اِس جام کا ماہر تراش نامعلوم ہے۔ جام کی زیریں جانب "**صاحب قرانِ ثانی**" کندہ کیا گیا ہے جو مغل شہنشاہ شاہ جہاں کا لقب ہے۔ جام کی پیمائش میں طول 18.7 سینٹی میٹر اور عرض 14 سینٹی میٹر ہے۔ جنگ آزادی ہند 1857ء کے بعد انیسویں صدی میں یہ جام کالونیائی ہندوستان کے ایک جنرل کرنل چارلس سیٹن گوتھیری کے پاس محفوط تھا۔ 12 جولائی 1945ء کو کرنل چارلس سیٹن کے خاندان نے یہ جام فروخت کر دیا اور ہاتھوں ہاتھ بکتا ہوا یہ جام یوگوسلاویہ کی ملکہ ملکہ ماریہ، یوگوسلاویہ تک پہنچا۔ 1962ء میں یہ دوبارہ فروخت ہوتا ہوا وکٹوریہ البرٹ میوزیم پہنچا اور اب تک یہ وکٹوریہ البرٹ میوزیم میں موجود ہے۔

حوالہ جات
---------

1. ↑

مزید دیکھیے
-----------

* شاہ جہاں
* سنگ یشب
* لال قلعہ
* وکٹوریہ البرٹ میوزیم

حوالہ جات
---------

| * د
* ب
* ت
لال قلعہ کی عمارتیں |
| --- |
| لال قلعہ کی عمارتیں | 
* چھتا چوک
* دہلی دروازہ (لال قلعہ)
* دیوان عام (لال قلعہ)
* دیوان خاص (لال قلعہ)
* سنہری مسجد (لال قلعہ)
* حمام (لال قلعہ)
* حیات بخش باغ
* ہیرا محل (لال قلعہ)
* خاص محل (لال قلعہ)
* لاہوری دروازہ، دہلی
* موتی مسجد (لال قلعہ)
* ممتاز محل (لال قلعہ)
* مثمن برج (لال قلعہ)
* نوبت خانہ (لال قلعہ)
* بھارتی جنگی یادگاری عجائب گھر
* احاطہ شہزادگان (لال قلعہ)
* رنگ محل (لال قلعہ)
* لال قلعہ آرکیالوجیکل میوزیم

 |  |
| حادثے | 
* لال قلعہ پر حملہ، 2000ء

 |
| مغلیہ شاہی جواہرات | 
* جام شاہجہانی
* تخت طاؤس
* تاج شاہی بہادر شاہ ظفر

 |
دوقوز خاتون اور ہلاکو خان
**دوقوز خاتون** (وفات: 1265ء) ایل خانی سلطنت کی ملکہ اور ہلاکو خان کی بیوی اور اباقا خان کی ماں تھی۔

سقوط بغداد
----------

دوقوز خاتون کا نام پہلی بار سقوط بغداد 1258ء کے موقع پر ملتا ہے جب ہلاکو خان نے بغداد کی مسلم آبادی کے قتل کا حکم جاری کیا تو دوقوز خاتون نے بغداد کے مسیحیوں کے تحفظ کے لیے شوہر ہلاکو خان سے استدعاء کی تھی۔ اِس درخواست پر شہر بغداد کی مسیحی آبادی کو امان دے دی گئی تھی۔

مذہی رجحان
----------

سریانی بائبل میں ہلاکو خان اور دوقوز خاتوندوقوز خاتون کلیسیائے مشرق سے تعلق رکھنے والی نسطوری تھی۔ مسیحیت کے اِس فرقے میں دوقوز خاتون نے کافی خدمت کی۔ منگول سلطنت کے سفیر جب یورپ روانہ کیے جانے لگے تو دوقوز خاتون کے مسیحی ہونے کا کافی سیاسی فائدہ اٹھایا گیا۔

وفات
----

1265ء میں دوقوز خاتون نے وفات پائی، اِسی سال ہلاکو خان نے بھی وفات پائی۔

اولاد
-----

1234ء میں دوقوز خاتون کا ایک بیٹا ہلاکو خان سے پیدا ہوا جس کا نام اباقا خان رکھا گیا۔ اباقا خان 1265ء میں اپنے باپ ہلاکو خان کی وفات کے بعد ایل خانی سلطنت کا شہنشاہ بنا۔

مزید دیکھیے
-----------

* ایل خانی سلطنت
* ہلاکو خان
* کلیسیائے مشرق

حوالہ جات
---------

1. ↑  Runciman, Steven (1987). A History of the Crusades. Cambridge University Press, p.299
2. ↑  Jackson, Peter (2014). The Mongols and the West: 1221-1410, p. 175
تہذیب الاخلاق کا لوگو جو سر سید 1870 میں لندن سے بنوا کر لائے تھے۔
**تہذیب الاخلاق** اردو زبان کا مشہور، مقبول، معاشرتی اور اصلاحی ماہنامہ ہے جسے سر سید احمد خان نے انگلستان سے واپسی پر 24 دسمبر، 1870ء کو علی گڑھ سے جاری کیا۔ اس ماہنامہ کا انگریزی نام محمڈن سوشل ریفارمر تھا۔

خصوصیات
-------

اس ماہنامہ میں تمام مضامین اردو میں چھپتے تھے۔ آٹھ یا بارہ صفحات پر مشتمل پرچہ چار آنے میں فروخت ہوتا تھا۔ اس کا مدعا مسلمانان ہند کو جدید تہذیب اور سائنس کے فیوض سے روشناس کرانا تھا۔ تاکہ وہ ایک تہذیب یافتہ اور ترقی یافتہ قوم بن سکیں۔ 1876ء میں بند ہوا۔ چھ سال سات ماہ کی زندگی میں کل 226 مضامین چھپے۔ جس میں سے 112 سرسید نے تحریر کیے تھے۔ تین سال بعد دوبارہ جاری ہوا۔ لیکن وہ تین برس پانچ مہینے کے بعد پھر بند ہو گیا۔ تیرہ چودہ برس بعد اس کا تیسرا دور شروع ہوا۔ جو تین برس بعد ختم ہو گیا۔ اس پرچے کی وساطت سے سرسید نے انگریزی تعلیم کے حق میں رائے عامہ کو ہموار کی اور محمڈن کالج قائم ہوا۔ نیز سادہ و سلیس زبان لکھنے کا رواج شروع ہوا اور مسلمانوں میں اسلامی اخوت اور قومیت کا احساس پیدا ہوا۔ تحریری تجزیے کا رواج ہوا اور مسلمانوں میں اسلامی اخوت اور قومیت کا احساس بیدار ہوا۔ اس کی اشاعت 1960ء میں ایک بار پھر شروع ہوئی۔ اسے اس کا چوتھا دور قرار دیا جا سکتا ہے اور اب یہ پابندی سے جاری ہو رہی ہے۔

مقاصد
-----

اس پرچے کی وساطت سے سرسید کا مقصد مسلمانان ہند کو جدید تہذیب اور سائنس کے فیوض سے روشناس کرانا تھا۔ تاکہ وہ ایک تہذیب یافتہ اور ترقی یافتہ قوم بن سکیں۔ اور مسلمانوں میں اسلامی اخوت اور قومیت کا احساس پیدا ہو۔

اشاریے
------

تہذیب الاخلاق کے اشاریے مختلف لوگوں نے ترتیب دیے ہیں، پہلا اشاریہ **مندرجات تہذیب الاخلاق** کے نام سے ڈاکٹر ضیاء الدین انصاری نے مرتب کیا، جو 1870ء تک کی اشاعتوں پر مشتمل ہے اس کی ترتیب عنوانات اور مصنفین کی الف بائی ترتیب پر ہے، جا بہ جا حواشی بھی فاضل مرتب نے لکھ کر اس سے استفادہ کو مزید آسان بنانے کی کوشش کی ہے۔ دوسرا اشاریہ جامعہ علی گڑھ سے **رسالہ تہذیب الاخلاق کا توضیحی اشاریہ** کے نام سے آفتاب عالم نے 1991ء میں 1870ء سے 1876ء تک کے شماروں کا ترییب دیا۔ ان کے بعد فرح تبسم نے**رسالہ تہذیب الاخلاق کا توضیحی اشاریہ** کے نام سے تیسرا اشاریہ 1997ء میں 1879ء سے 1894 ء تک کے شماروں پر ترتیب دیا۔ پہلے اشاریے کے علاوہ باقی دونوں اشاریے غیر مطبوعہ حالت میں ہیں۔

حوالہ جات
---------

1. ↑  غلام نبی کمار (11 ستمبر 2016ء). "اردو کے بعض اہم ادبی رسائل و جرائد کے اشاریوں کی وضاحت". تعمیر نیوز. اخذ شدہ بتاریخ 18 جولا‎ئی 2017.  تحقق من التاريخ في: `|access-date=, |date=` (معاونت)

خارجی روابط
-----------

* تہذیب الاخلاق کا ایک شمارہ
**تری رتن** (سنسکرت: تری رتنا‎، (پالی: تی رتنا)‏) بدھ مت میں تین چیزوں کا مجموعہ ہے: پہلا بُدھ، دوسرا دھرم (عقیدہ یا نظریات) اور تیسرا سَنگھ (خانقاہی سلسلہ یا برادری)۔

بودھ بنتے وقت یہی تری رتن کے الفاظ کہے جاتے ہیں "بدھم شرنم گھچامی (میں بدھ کی پناہ میں آتا ہوں)، دھمم شرنم گھچامی (میں دھرم کی پناہ میں آتا ہوں) اور سنگھم شرنم گھچامی (میں جماعت کی پناہ میں آتا ہوں)ـ"

اقوال زریں
----------

جس تقریب میں کٹر پیرو تری رتن کہہ کر پناہ میں آتے ہیں اسی میں پانچ اقوال زریں (پنچ شیل) بھی پڑھتے ہیں۔ بھکشو (بودھ راہب) پیروؤں سے اقوال زریں کا عہد لیتے ہیں، جو ایک اضافی نفسیاتی تاثر دیتا ہے۔ پنچ شیل حسب ذیل ہیں:

1. قتل سے اجتناب کرنا؛
2. چوری سے اجتناب کرنا؛
3. جھوٹ سے اجتناب کرنا؛
4. ناجائز جنسی سلوک سے اجتناب کرنا؛
5. نشہ آور چیزوں سے اجتناب کرنا؛

پانچ اقوال زریں بدھ مت کی قدیم کتب مقدسہ میں مذکور ہے۔ سب سے پہلے پنچ شیل اور تری رتن (بدھ، اس کی تعلیمات اور خانقاہی جماعت) میں شردھا کے اظہار کیا جاتا ہے۔ پھر، پنچ شیل کٹر پیروکاری کی بنیاد بن جاتے ہیں۔

حوالہ جات
---------

1. ↑  Getz 2004، ص: 673۔ sfn error: no target: CITEREFGetz2004 (help)
2. ↑  "Festivals and Calendrical Rituals". *Encyclopedia of Buddhism*. The Gale Group. 2004. 23 دسمبر 2017 میں اصل سے آرکائیو شدہ – Encyclopedia.com سے.  الوسيط `|url-status=` تم تجاهله (معاونت)
3. ↑  Harvey 2000، ص: 80۔ sfn error: no target: CITEREFHarvey2000 (help)
4. 1 2 3 4 5  "The Eight Precepts: attha-sila". *www.accesstoinsight.org*.
5. 1 2 3 4 5  "Uposatha Sila: The Eight-Precept Observance". *www.accesstoinsight.org*.
6. 1 2 3 4 5  Sāmi، Dhamma. "The 8 precepts". *en.dhammadana.org*.
7. ↑  Kohn 1994، ص: 173–4۔ sfn error: no target: CITEREFKohn1994 (help)
نیوزویک کے پہلے جریدے کا سرورق
**نیوزویک** (انگریزی: Newsweek) ایک ہفت روزہ امریکی خبری جریدہ ہے جو نیو یارک شہر سے جاری ہوتا ہے۔ یہ امریکہ بھر میں اور بین الاقوامی طور پر تقسیم کیا جاتا ہے۔ یہ ملک کا دوسرا سب سے بڑا ہفت روزہ جریدہ ہے جو اشاعت اور اشتہارات کی آمدنی کے حساب سے ٹائم کے پیچھے ہے۔ نیوزویک انگریزی زبان کی چار اشاعتی نسخوں (ایڈیشن) اور مقامی زبانوں میں 12 عالمی اشاعتی نسخوں میں جاری ہوتا ہے۔

حال ہی میں جریدے کی مالک واشنگٹن پوسٹ کمپنی نے بیان دیا ہے کہ جریدے کے منافع میں کمی واقع ہو رہی ہے۔ ادارے نے مئی 2009ء میں جریدے کی اصلاح کی ہے، جس میں مواد پر نظر ثانی اور اعلیٰ معیار کے کاغذ پر طباعت شامل تھی، تاکہ اشرافیہ کے مخصوص طبقے کو ہدف بنایا جائے اور خود کو "فکری رہنما" کی حیثیت سے پیش کیا جائے۔ صحافتی معیار کی سطح کو برقرار رکھنے اور کم لیکن یقینی تعدادِ اشاعت کے لیے نیوزویک ممکنہ طور پر اپنی قیمتوں میں اضافہ کرنے کا منصوبہ رکھتا ہے۔

جریدہ کا پہلا نسخہ 17 فروری 1933ء کو جاری ہوا اور اس کی موجودہ تعدادِ اشاعت (سرکولیشن) 27 لاکھ 20 ہزار سے زائد ہے۔

نیوزویک کے امریکی ایڈیشن کے مدیر جان میچم (Jon Meacham) ہیں جبکہ بین الاقوامی ایڈیشن فرید زکریا کی ادارت میں شایع ہوتا ہے۔

حوالہ جات
---------

1. ↑  Pérez-Peña, Richard (January 16, 2009). "The Popular Newsweekly Becomes a Lonely Category". نیو یارک ٹائمز
2. ↑  Deveny, Kathleen (May 18, 2009). "Reinventing Newsweek". Newsweek
3. ↑  "میگزین ڈاٹ آرگ". 14 اپریل 2012 میں اصل سے آرکائیو شدہ. اخذ شدہ بتاریخ 29 اکتوبر 2009.  الوسيط `|url-status=` تم تجاهله (معاونت)

بیرونی روابط
------------

* نیوزویک کی باضابطہ ویب سایٹ
**جامعہ اسلامیہ کاشف العلوم** صوبۂ مہاراشٹر کے ضلع اورنگ آباد میں واقع ایک قدیم مدرسہ ہے۔ اورنگ آباد کی قدیم جامع مسجد کے احاطے سے شروع ہونے والا مدرسہ اسلامیہ کاشف العلوم آج کی تاریخ کا عظیم الشان جامعہ اسلامیہ کاشف العلوم بن چکا ہے۔ اورنگ آباد کا یہ جامعہ، دار العلوم ندوۃ العلماء کی ان چنندہ شاخوں میں سے ایک ہے جہاں سے طلبہ فراغت کے سال میں فقط سالانہ امتحان دینے کے لیے دار العلوم ندوۃ العلماء جاتے ہیں۔

سنہ تاسیس
---------

جامعہ اسلامیہ کاشف العلوم کا قیام یکم شوال المکرم 1378ء بمطابق 19 اپریل 1959ء کو عمل میں آیا۔ ابتدا میں جامع مسجد سے ملحق چند کمرے سے طلبہ کی مختصر تعداد کے ساتھ چند اساتذہ نے تعلیم و تعلم کا سلسلہ شروع کیا۔

محل وقوع
--------

اورنگ آباد شہر کے مغربی سرے پر واقع قدیم جامع مسجد کے مشرقی حصے میں جامعہ اسلامیہ کاشف العلوم کی پرشکوہ عمارت کے اطراف و اکناف میں خوبصورت پہاڑیوں کا سلسلہ ہے۔ جس کی وجہ سے آب و ہوا خوشگوار رہتی ہے۔

بانی اور ذمہ داران
------------------

جامعہ اسلامیہ کاشف العلوم کے بانی، مولانا سعید خان اور موجودہ ذمہ داران میں ناظم اعلیٰ مولانا ریاض الدین ندوی، صدر مدرس مولانا نسیم الدین مفتاحی اور سابق سرپرست اعلیٰ ابو الحسن علی ندوی اور موجودہ سرپرست اعلیٰ رابع حسنی ندوی ہیں۔

جامع مسجد اورنگ آباد
--------------------

جامع مسجد اورنگ آباد، پہلی مرتبہ ملک عنبر نے 1023ھ بمطابق 1561ء میں تعمیر کی، ملک عنبر کی تعمیر کردہ مسجد شمالاً و جنوباً 5 کمانوں اور شرقاً و غرباً 3 کمانو پر مشتمل تھی۔ اورنگ زیب عالمگیر نے تقریباً 1561ء میں اس کی توسیع فرمائی اور شمالاً وجنوباً 33 کمانوں کا اور شرقاً و غرباً 22 کمانوں کا اضافہ فرمایا۔ اس طرح جامع مسجد 55 کمانوں پر مشتمل ہو گئی۔ اور مسجد کے اطراف میں ان ہی دنوں میں اورنگ زیب عالمگیر نے 74 کمرے تعمیر فرمائے۔ انہی کمروں سے بعد میں مدرسہ اسلامیہ کاشف العلوم کی ابتدا ہوئی۔

منشور کاشف
----------

منشور کاشف، جامعہ اسلامیہ کاشف العلوم سے شائع ہونے والا ماہنامہ ہے جس کا مقصد اصلاح معاشرہ اور تعلیمی بیداری ہے۔

حوالہ جات
---------

* کاشف العلوم کا تعارفآرکائیو شدہ (Date missing) بذریعہ kashiful-uloom.com (Error: unknown archive URL)
**دی مارولوس مس ایڈونچرز آف فلیپ جیک** (انگریزی: The Marvelous Misadventures of Flapjack) ایک امریکی متحرک ٹیلی ویژن سیریز ہے جو کارٹون نیٹ ورک کے لیے تھورپ وان اورمان نے تیار کیا ہے۔ اس کا پریمیئر 5 جون 2008 کو ریاستہائے متحدہ میں ہوا۔

کہانی
-----

سیریز تین مرکزی کرداروں کے گرد گھومتی ہے: فلیپ جیک، کیپٹن کِنکلس اور بوبی۔ فلیپ جیک ایک چھوٹا لڑکا ہے جس کی پرورش بوبی نامی ٹاکنگ وہیل نے کی تھی۔ فلیپ جیک اور بوبی اس وقت تک پُرامن زندگی گزار رہے ہیں جب تک کہ دونوں کیپٹن کِنکلز کے نام سے بحری قزاق کو بچا نہیں سکتے ہیں، جو کینڈی آئلینڈ نامی ایک جگہ کے فلیپ جیک کو بتاتا ہے، یہ جزیرہ مکمل طور پر کینڈی سے بنا ہوا ہے۔ مہم جوئی کے قزاقوں سے متاثر ہو کر، فلیپ جیک، کیپٹن کِنکلس اور بوبی کینڈی، کینڈیڈ آئلینڈ اور "ایڈونچر" کے نام سے منسوب عنوان کی تلاش میں عجیب و غریب پیش گوئوں اور "غلط فہمیوں" میں پڑ گئے۔ تینوں اپنا زیادہ تر وقت اسٹورملونگ ہاربر، ان کی رہائش گاہ اور بہت سارے عجیب و غریب کرداروں میں بسر کرتے ہیں۔

حوالہ جات
---------

1. ↑  Zeus، Maxie (2008-04-04). "CN Upfront 2008: "Misadventures of Flapjack" Coming This Summer". *Toon Zone*. 09 اپریل 2008 میں اصل سے آرکائیو شدہ. اخذ شدہ بتاریخ 05 اپریل 2008.  الوسيط `|url-status=` تم تجاهله (معاونت)

بیرونی روابط
------------

* دی مارولوس مس ایڈونچرز آف فلیپ جیک آئی ایم ڈی بی پر (انگریزی میں)
**دی لٹل پولر بیئر** ((جرمن: Der kleine Eisbär)‏) ایک 2001 کی جرمن امریکی فلم ہے جو اسی نام کی کتابوں پر مبنی ہے۔ اس کی ہدایت نامہ پیئٹ ڈی رائکر اور تھیلو روتھکچ نے تیار کی ہے اور اسے ویلی جیک نے تیار کیا ہے۔ یہ فلم جرمنی میں وارنر بروس جرمنی نے وارنر بروس فیملی انٹرٹینمنٹ یونٹ کے ذریعہ 4 اکتوبر 2001 کو تقسیم کی تھی۔

کہانی
-----

پولر ریچھ لارس نے جب سے دن کی روشنی دیکھی اس کے ذہن میں صرف ایڈونچر اور جھپٹ پڑا ہے۔ تو یہ اچھی بات ہے کہ جب اس مہم جوئی کی بات کی جاتی ہے تو اس کے دوست اس سے کمتر نہیں ہوتے ہیں۔ کیونکہ روبی مہر ، قطبی ریچھ گرل گریٹا ، اس برف ہنس پپس اور اورکا وہیل بالکل ایسے ہی ہیں جیسے لارس ہمیشہ تفریح کے لیے باہر رہتے ہیں۔ لیکن ایک دن ایک پراسرار شیطان جہاز ان کی الگ تھلگ دنیا میں ٹھوکر کھا گیا اور متجسس دوست ان کی مدد نہیں کرسکتے ہیں لیکن غیر معمولی دورے پر پہنچ جاتے ہیں۔ لیکن اچانک لارس کے دوستوں نے لوگوں کو پکڑ لیا اور اپنی کشتیوں پر گھسیٹا۔ اب چھوٹے قطبی ریچھ کو اپنی ہمت کا ثبوت دینا ہوگا اور اپنے ناچار دوستوں کو ریسکیو آپریشن میں مدد فراہم کرنا ہوگی۔ اس کے ل L لارس کو خود کو پیچھے چھوڑنا پڑتا ہے ، لیکن مہم جوئی ہمیشہ اس کے لیے کچھ نہ کچھ ہوتی ...

سیکوئل
------

*دی لٹل پولر بیئر 2: دی مسٹیریس اسلنڈ* 29 ستمبر ، 2005 کو ریلیز کی گئی جس میں ہدایت کار پیئٹ ڈی ریکر اور تھیلو روتھکچ۔

حوالہ جات
---------

1. ↑   — اخذ شدہ بتاریخ: 15 اپریل 2018
2. ↑

بیرونی روابط
------------

* **کوئی یو آر ایل نہیں ملا۔ براہ کرم یہاں یو آر ایل کی وضاحت کریں یا ویکی ڈیٹا پر ایک یو آر ایل شامل کریں۔** Edit this at Wikidata
* دی لٹل پولر بیئر آئی ایم ڈی بی پر (انگریزی میں)
* *دی لٹل پولر بیئر* آل مووی پر  ویکی ڈیٹا پر  (286701) کی خاصیت میں تبدیلی کریں
* **دی لٹل پولر بیئر** روٹن ٹماٹوز (Rotten Tomatoes) پر
* *دی لٹل پولر بیئر* بگ کارٹون ڈیٹا بیس پر
A Delaunay triangulation in the plane with circumcircles shown

| اصطلاح | term |
| --- | --- |
| دی لانے مثلثی  | deLaunay triangulation |

ریاضیات میں، مستوی میں نقاط کے طاقم *P* کے لیے**دی لانے مثلثی** ایسی مثلثی `DT(**P**)` ہے کہ *P* کا کوئی بھی نقطہ کسی بھی مثلث کے گھیر دائرہ کے اندر نہ ہو۔ دی‌لانے مثلثی مثلثوں کے سب سے چھوٹے اندرونی زاویہ کی تکبیر کرتی ہے؛ یعنی پتلے مثلثوں سے گریز کی طرف مائل ہوتی ہے۔ یہ مثلثی بورس دیلانی نے 1934ء میں متعارف کروائی۔.

ورنائے رسمہ سے تعلق
-------------------

نقاط کے متفرد طاقم *P* کی دی لانے مثلثی ارتباط واحد الواحد رکھتی ہے طاقم *P* کے ورنائے رسمہ سے ۔

* The Delaunay triangulation with all the circumcircles and their centers (in red).The Delaunay triangulation with all the circumcircles and their centers (in red).
* Connecting the centers of the circumcircles produces the Voronoi diagram (in red).Connecting the centers of the circumcircles produces the Voronoi diagram (in red).

مزید
----

* آکٹیو help delaunay

1. ↑  B. Delaunay: *Sur la sphère vide, Izvestia Akademii Nauk SSSR, Otdelenie Matematicheskikh i Estestvennykh Nauk, 7:793-800, 1934*

|  |  |
| --- | --- |
|  | ویکی ذخائر پر **دی لاونے مثلثی** سے متعلق سمعی و بصری مواد ملاحظہ کریں۔ |
ذہین فون کی بات کریں تو بنیادی طور پر ایک موبائل فون ہی ہوتا ہے جو ایک موبائل آپریٹنگ سسٹم سے لیس،جدیداور زیادہ کمپیوٹنگ صلاحیت کے ساتھ ساتھ بیک وقت مختلف الاقسام موبائل نیٹ ورک کے (مثلاً 2G،3Gوغیرہ)ساتھ منسلک ہونے کی صلاحیت رکھتا ہے۔

ابتدا میں عام فیچر موبائل فون میں ذاتی ڈیجیٹل معاون(Personal Digital Assistant: PDA)کی خصوصیات کو یکجا کیا گیا۔ اس کے بعد پورٹیبل میڈیا پلیئر کی خوبی کا اضافہ ہوا۔ بعد ازاں رفتہ فتہ کم صلاحیت کے ڈیجیٹل کیمرا، جیبی وڈیو ریکارڈر اور حتی' کہ دستی جی پی ایس نیویگٹر جیسی اضافی صلاحیتوں کو جمع کر کے ایک کثیر المقاصد آلے یعنی ذہین فون کا نام دیا گیا۔ جس میں نت نئے سینسرز کا اضافہ آئے دن جاری ہے۔

آج کل کے ذہین فونوں میں ہائی ریزولیشن سکرین، ڈیٹا کی تیز رفتار منتقلی کے لیے نئی جنریشن کے 3Gو4G موبائل نیٹورک کے ساتھ ساتھ وائی فائی کے ذریعے انٹرنیٹ سے منسلک ہونے کی صلاحیت اور مکمل ویب براؤزر سے بھی لیس ہوتے ہیں،جو موبائل کے لیے تیار ویب صفحات کے علاوہ عام ویب پیج بھی دکھا سکتے ہیں۔ براؤزنگ کے علاوہ موبائل سکرین پرآپ HDوڈیو اور آڈیوسے بھی لطف اندوز ہو سکتے ہیں۔ موجودہ چند سالوں میں تیز رفتار موبائل نیٹورک اور کثیر تعداد میں ٹھرڈ پارٹی موبائل اطلاقیوں(Apps) کی دستیابی سے ذہین فون کے استعمال میں بہت اضافہ ہوا ہے۔

```
**فیچر فون اور سمارٹ فون کا فرق**
```

ذہین فون اور فیچر فون میں فرق بہت مبہم ہے اور ایسی کوئی واضح و متفقہ تعریف دستیاب نہیں جس کی بنیاد پر دونوں میں فرق کیا جا سکے۔ لیکن ایک بنیادی و اہم فرق یہ ہے کہ: سمارٹ فون میں ٹھرڈ پارٹی اطلاقیوں کی تیاری کے لیے فون کے آپریٹنگ سسٹم اور ہارڈ ویئر تک آسان رسائی و ہم آہنگی کے لیے بہتر اور جدید اپلیکیشن پروگرامنگ انٹرفیس (API)مہیا کیا جاتا ہے جبکہ فیچر فون عموماً ملکیتی فرم ویئر پر مشتمل ہوتے ہیں جن میں ٹھرڈ پارٹی ایپ(APP) کو Java MEیا BREWجیسے پلیٹ فارم کے ذریعے سپورٹ مہیا کی جاتی ہے۔
ایک اور پیچیدگی جو فیچر فون اور ذہین فون میں فرق کرنے میں رکاوٹ ہے کہ: وقت گزرنے کے ساتھ ساتھ جدید فیچر فون کی خصوصیات بھی ماضی میں ذہین فون کی حیثیت سے فروخت کیے گئے موبائل فون سے زیادہ ہو گئیں ہیں۔ اس کے علاوہ موجودہ دور میں کچھ مینوفیکچرر اپنے جدید ذہین فون کے لیے سپرفون یا فیبلٹ کی اصطلاح بھی استعمال کرتے ہیں جو یہ ظاہر کرتے ہیں کہ ان فون کی کمپیوٹنگ صلاحیت کم درجہ ٹیبلٹ پی سی کے جیسی ہے۔

حوالہ جات
---------
جنوبی بلوچستان میں **نندارہ** کے مقام سے جو برتن ملے ہیں وہ آمری اور نال کا درمیانی مزاج رکھتے ہیں۔ نندارہ کے مقام پر تہ کے قریب کافی کھدائی کی گئی ہے۔ اس کا رقبہ 240 \* 180 گز کے قریب ہے۔ اس میں سے آمری ثقافت برآمد ہوئی ہے ۔

 نندارہ کے مقام پر پتھر کی سلیں گھڑ کر مٹی کے گاڑے سے بنائی جاتی گئی ہیں اوران سے کھرکی تک اونچی دیواریں بنائی گئی ہیں۔ یعنی زمین سے تقریباً چار پانچ فٹ اونچی۔ ان میں بعض میں پتھر کے ٹکڑوں کو گارے میں جما کر بڑی بڑی اینٹیں بنائی گئیں ہیں اور بعض جگہ پتھر ہی کو کاٹ کر بڑی بڑی سلیں بنائی گئی ہیں ۔

 نندارہ میں کچھ مٹی کی اینٹیں اور تعمیر شدہ ڈھانچے دریافت ہوئے ہیں۔ مٹی کی یہ اینٹیں بہت بڑی بڑی ہیں۔ ان کا عمومی سائز 21 \* 10 \* 4 انچ ہے۔ نندارہ میں پتھر اور کچی اینٹوں کی دیواروں کی اندرونی جانب سفید پلستر نہایت نفاست سے کیا گیا ہے۔ نندارہ شہر کا نقشہ شائع کیا گیا ہے۔ اس ظاہر ہوتا ہے کہ اس شہر میں بالخصوص جنوب مشرقی حضے میں معتدد عمارتوں کے بلاک بنے ہوئے تھے۔ جن کی ساخت ایک جیسی تھی ۔

 نندارہ میں کئی کمرے ایسے ہیں جن کے چاروں دیواریں دس فٹ تک محفوظ ہیں اور ان میں کوئی کھڑکی یا دروازہ نہیں ہے۔ البتہ ان کمروں کے مرکز میں پتھروں کی بڑی بڑی سلوں کا ایک مظبوط ستون تعمیر کیا گیا ہے۔ یہ یقناً تہ خانے کا راستہ تھے اور ان میں اوپر جانے کا راستہ چھت میں سے نیچے اترتا تھا۔ ستون اس بات کا ثبوت ہے کہ چھت کافی وزنی تھی یا پھر شہتیروں کی لمبائی کم تھی اور یہ ستون چھت کو سہارا دیتا تھا یا پھر اوپر دوسری منزل تھی اور یہ چھت گھر میں بطور فرش استعمال ہوتی تھی۔ یہ تہ خانہ کیوں تھا۔ آیا اناج محفوظ رکھنے کے لیے۔ اگر اجتماعی نظام تھا تو پھر یہ تہ خانے اجتماعی ملکیت تھے۔ یہ سب ملے بھی ایک ہی جگہ ۔

 نندارہ میں گلیوں کی چوڑائی چھ تا آٹھ فٹ ہے۔ لوہری اور کوہتراس بٹھی میں گلیوں کی چوڑائی تین فٹ سے ڈھائی فٹ ہے ۔

 نندارہ میں لوگ زیادہ تر یہاں یکجا رہتے تھے، اونچ نیچ نمایاں نہیں تھی۔ مذہبی عبادت گاہیں نہ تھیں۔ شاہی محل نہیں تھے۔ غریبوں کی آبادیاں نہیں تھیں۔ گویا منظم آبادیوں میں اشتراکی نظام کی کوئی نہ کوئی شکل تھی ۔

 نندارہ میں جو چیزیں ملی ہیں۔ یعنی برتن اور زیورات وہ آمری نال ثقافت کے خالقوں کے اسلاف کی ثقافت ہے۔ گویا پورے بلوچستان کے لوگ نسلی آپس میں ملے ہوئے تھے اور ان میں واضح نسلی امتیاز کرنا ممکن نہیں ہے۔ انہی لوگوں کی ابتدائی کاوشیں آمری ثقافت وابستہ ہیں اور اس کی ترقی یافتہ شکل نال ثقافت میں ہے خاص کر نال میں ۔

 اگر تینوں کا ماخذ ایک ہی ہے اور تینوں بلوچستان اور سندھ کے طول و عرض میں مقبول رہے ہیں اور تینوں اسالیب میں مماثلت اور تیکنکی تسلسل بھی ہے تو یقیناً تینوں ثقافت کے مختلف پہلو ہیں اور ان میں یقینا ارتقائی رشتہ بھی ہے۔ اندازہً نندارہ سب سے پرانا، پھر آمری اور آخر میں نال اسلوب کا ظہور ہوا ہوگا۔ گو کہ پرانی چیز نئی ترقیوں کے بعد بھی چلتی رہتی ہیں ۔

 نندارہ سے تانبے کا ایک کنگن ملا ہے۔ کہ بعض ماہرین کے مطابق بلوچستان میں قبل از تاریخ کے زمانے کی دھات سازی کی کار گاہیں ملی ہیں۔ اگر ایسا ہے تو صرف تامبے کا مقامی ہونا یقینی ہے، بلکہ دھات سازی کی سائنس کا مقامی ہونا یقینی ہے ۔

ماخذ

یحیٰی امجد۔ تاریخ پاکستان قدیم دور
پرہلاد کا پوتا اور وروچن کا بیٹا مہا بلی ایک نیک بادشاہ تھا لیکن وہ 100واں یگیہ مکمل کرنے والا تھا اور دیوتاؤں کے لیے خطرہ بن گیا تھا، کیونکہ اس طرح وہ اِندر کو تخت سے ہٹانے کا اختیار حاصل کر لیتا۔ وشنو آسمانی دیوتا کی مدد کو آیا اور مہا بلی کے سامنے ایک بونے برہمن مرتاض کی صورت میں ظاہر ہوا۔ مہا بلی نے اسے خوش آمدید کہا اور اس کی خواہش پوچھی۔ تب بونے مرتاض نے زمین پر تین ڈگ بھرنے کی درخواست کی۔ نیک بادشاہ بخوشی مان گیا۔ بونے نے ایک عظیم الجثہ ناگ کی صورت اختیار کی اور پہلے قدم کے ساتھ ساری زمین، دوسرے قدم کے ساتھ فضا اور تیسرے قدم کے ساتھ لامحدود آسمانوں پر چھا گیا۔ اسی لیے بھگوان وشنو کو "تری پد" یا "تری وکرم" کہا جاتا ہے یعنی تین قدموں والا دیوتا۔ یوں مہا بلی اپنا 100واں یگیہ انجام نہ دے سکا اور اِندر کا اقتدار محفوظ ہو گیا۔ اس بونے اوتار کو **وامن** کہتے ہیں۔

نگار خانہ
---------

* 
* 
* 
* 
* 
* 
*

حوالہ جات
---------



| * د
* ب
* ت
وشنو کے اوتار |
| --- |
| دس اوتار | 
* متسیہ
* کورم
* وراہا
* نرسنگھ
* وامن
* پرشو رام
* رام
* بلرام
* کرشن
* بدھ
* کلکی

 |  |
| دیگر اوتار | 
* Four Kumaras
* نراد
* Nara-Narayana
* Kapila
* Dattatreya
* Yajna
* Rishabha
* Prithu
* دھنونتری
* موہنی
* ویاس
* Prsnigarbha
* ہیاگریو
* Hamsa

 |
| متعلقہ | 
* لکشمی نارائن

 |
*تحقیق' سرچ ذرائع ابلاغ سے مراد وہ تمام [تحقیق[ذرائع]سرچ] ہیں جن کی مدد سے ہم اپنی بات دوسروں تک پہنچاتے ہیں۔ اردو میں ذرائع سرچ ابلاغ اور انگریزی میں اسے میڈیا کہتے ہیں۔*

ورقی ذرائع ابلاغ
----------------

پرنٹ میڈیا میں وہ تمام ذرائع شامل ہیں جن کی مدد سے ہم لکھ کر بات چیت کرتے ہیں۔

### کتاب

[وحی[کتاب]پاک]، ذرائع ابلاغ کی قدیم ترین شکل ہے۔ اس کی ابتدا [قدرتی[الہامی]بشر] [وحی[صحائف]کتاب] سے ہوتی ہے۔

### اخبار

اخبارات کی چھپائی کا کام بھی چھاپے خانے کی ایجاد کے ساتھ ہی ہو گیا تھا۔

### رسائل

رسائل کی تاریخ اتنی ہی پرانی ہے جتنی چھاپے خانے کی۔ رسائل ہر دور میں، دنیا کے ہر خطے میں چھپتے رہے ہیں۔

برقی ذرائع ابلاغ
----------------

برقی ذرائع ابلاغ میں وہ تمام ذرائع شامل ہیں جن میں بات کو پہچانے کے لیے برقی توانائی کی ضرورت ہو۔

### ٹیلی فون

ٹیلی فون بھی ذرائع ابلاغ کا بہترین ذریعہ ہے۔

### ریڈیو

برقی ذرائع ابلاغ میں ریڈیو قدیم ترین ہے۔

### ٹیلی ویژن

موجودہ دور میں ٹیلی ویژن اپنی اہمیت برقرار رکھے ہوئے ہیں۔

### انٹرنیٹ

ذرائع ابلاغ کی جدید ترین شکل جس نے بہت کم عرصے میں بہت زیادہ ترقی کی۔مزید اور بی بہت کچھ کرنا ابی باقی ہے مطلب ترقی ہونی ہے اللہ کے فضل سے
**پریم آنند کُرشنارام بھٹ** (1649ء–1714ء) گجراتی زبان کا عظیم شاعر اور مانبھٹ (پیشہ ور کہانی گو) تھا۔ اسے عہدِ وسطی کی اکھیان شاعری کا استاد مانا جاتا ہے۔ شاعری پریم آنند کا پیشہ تھی۔ ایک پیشہ ور گاگر بھٹ کی حیثیت سے پرانک واقعات اور دیومالا کی توضیح و تشریح اس کا کام تھا۔ وہ چھوٹا ہی تھا کہ والدین انتقال کر گئے اور وہ یتیم ہو گیا۔ 1676ء سے لکھنا شروع کیا اور اٹھارویں صدی کے پہلے نصف تک برابر لکھتا رہا۔ یہی وجہ ہے اس کی تخلیقات کی فہرست کافی طویل ہے۔ اس کی مقبولیت کا بڑا سبب یہ کہ اس کی کہانیوں کے کردار اور خاکے مقامی اور ہم عصر رنگ میں ہوتے ہیں۔

آنند متعدد اور مختلف النوع نظموں کا خالق تھا۔ ایک اندازہ کے مطابع 57 کتابیں لکھیں۔ اس کی "نل اکھیاں" تمام گجراتی ادب سے بہتر "اکھیان" مانی جاتی ہے جسے نل اور دمینتی کی دستان کے پس منظر میں لکھا گیا ہے۔ اس میں شعر کا مخصوص آرٹ اور استادانہ رنگ ملتا ہے۔ مرصع طرز نگارش جزیات نگاری اور گہرے جذبات کی آئینہ دار ہے۔ دوسری قابل ذکر تخلقیات میں دشما اسکندھا، سداماچرِتر اور کنواری نن کا وغیرہ کا نام لیا جا سکتا ہے۔ ان اکھیانوں کے ماخذ راماین، مہابھارت اور بھگود گیتا کی داستانیں ہیں۔ پریم آنند کو گجراتی زبان سے بڑا اُنس تھا۔ اس نے اس زبان کو سنسکرت کی طرح زرخیز اور دلکش بنانے میں کوئی کسر اٹھا نہیں رکھی۔ گجراتی زبان پر اس کا عبور بے مثال تھا۔ لیکن جو چیز پریم آنند کی شاعری کو بلند مقام عطار کرتی ہے وہ شاعری کی جمالیاتی احساس کو بیدار کرنے کی قوت اور تفصیلات پر اس کی نظر کی گہرائی ہے۔ وہ پرانے قصہ میں جان ڈال سکتا تھا۔ اس کی تخلیقی صلاحیتوں نے اس کے کلام میں عجیب دلکشی اور اپیل پیدا کر دی ہے۔

حوالہ جات
---------

1. ↑  Jhaveri، Mansukhlal Maganlal؛ Akademi، Sahitya (17 اکتوبر 1978). "History of Gujarati Literature". Sahitya Akademi – Google Books سے.  تحقق من التاريخ في: `|date=` (معاونت)
**پرینک** (انگریزی: Practical joke) سے مراد ایک عملی لطیفہ ہے جیسا کہ اصل انگریزی زبان کے الفاظ *پریکٹیکل جوک* ظاہر کرتے ہیں۔ یہ ایک شرارت پر مبنی ترکیب ہوتی ہے جو کسی پر آزمائی جاتی ہے، جس سے عمومًا متاثرہ شخص شرمندہ، پریشان، ششدر یا غیر آرام دہ کیفیت کا شکار ہو سکتا ہے۔ ایک شخص کو یہ پرینک انجام دیتا ہے *پرینک اسٹر* (Prankster) کے نام سے جانا جاتا ہے۔ پرینک کو جن دیگر انگریزی ناموں سے جانا جاتا ہے، ان میں **گیگ** (gag)، **جیپ** ( jape) اور **شینانیگن** (shenanigan) شامل ہیں۔

بر صغیر میں پرینک ثقافت کی آمد اور اس کے مضر اثرات
--------------------------------------------------

ماہرین عمرانیات کا خیال ہے جس طرح کہ بلیو وہیل کا کھیل جیسی وبا مغربی دنیا سے ہوتے ہوئے بھارت اور پھر پاکستان پہنچی، اسی طرح سے پرینک کے اثرات اب پاکستان پر بھی پڑنے لگے ہیں۔ یہی وجہ ہے کہ پاکستانی لڑکے، لڑکیاں بھی اس مرض میں مبتلا دکھائی دینے لگے ہیں۔ تیزی سے زور پکڑتی اس وبا کو قابو کرنے کے لیے بلیو وہیل ہی کو مثال بنا دینا چاہیے۔ والدین کو اس سے سبق سیکھتے ہوئے اپنی اولاد کو ایسے افعال سے باز رکھنا چاہیے تاکہ پھر کبھی ایسا خونی واقعہ نہ ہو۔ ایک ایسا ملک جہاں گاڑی کی ٹکر پر ہی لوگ مشتعل ہو کر اصلٰحہ کا استعمال کر نے پر آمادہ رہتے ہیں وہاں ایسے بھیانک مذاق کو اعصابی، جذباتی و نفسیاتی طور پر لاغر معاشرہ بھلا کیسے برداشت کر سکتا ہے۔

پاکستان کے شہر لاہور کے لٹن روڈ کے رہائشي گھر سے پرينک شوٹ کرنے نکلے تین لڑکے نکلے تھے، ليکن ان ميں سے ايک خود شوٹ ہوگيا۔ مقتول زوہير، حسنات اور صبور کے ساتھ سڑک پر لوگوں کو بھوت بن کر ڈرا رہا تھا۔ پرينک شوٹ کے دوران جھگڑا ہوا جس پر نامعلوم افراد نے فائرنگ کي اور زہير موقع پر ہي دم توڑ گيا۔ برصغیر میں اس طرح کے کچھ اور واقعات بھی پیش آئے جہاں اگر جانی نقصان نہیں بھی ہوا ہے تو بھی لڑائی جھگڑے اور کچھ ناچاقی صورت حال غیر ضروری پرینکوں کی وجہ سے ہوئی ہے۔

مزید دیکھیے
-----------

* لطیفہ

حوالہ جات
---------

1. ↑  "پرینک کی وباء اور ہمارا معاشرہ —– فارینہ الماس". 06 دسمبر 2019 میں اصل سے آرکائیو شدہ. اخذ شدہ بتاریخ 06 دسمبر 2019.  الوسيط `|url-status=` تم تجاهله (معاونت)
2. ↑  لاہور میں پرینک ویڈیو شوٹ کرنے والے نوجوان کو گولی مار دی گئی
**اثنیت** یا **نسلی گروہ** (عربی: الاثنیۃ انگریزی:ethnicity /ethnic) یا عام الفاظ میں ہم اردو میں جسے **نسلیت** کہتے ہیں۔ لوگوں کا ایک گروہ یا گروپ جس میں تمام لوگ ایک جیسے ہویعنی جو اباء و اجداد ،معاشرہ، شکل و صورت، رہائش گاہ،زبان وغیرہ کے لحاظ سے یکساں ہو۔  

اس وقت دنیا کے سب سے بڑے نسلی گروہ عرب لوگ،بنگالی لوگ اور چینی لوگ ہیں۔  

اس کے علاوہ پھر ہر نسلی گروہ کے اندر مزید صغرٰی گروہ ہوتے ہیں جیسے قبیلہ، خاندان وغیرہ۔ لیکن جب خاندان بھی بہت زیادہ بڑھ جائے تو وہ ایک الگ نسلی گروہ یا اثنیت بناتا ہے۔ اسی طرح یہ سلسلہ جاری رہتا ہے۔ اور دنیا کے زبانوں کا خاندانی تقسیم بھی اسی بنیاد پر کی گئی ہے۔

فہرستِ اثنیاتِ عالم
-------------------

### ایشیا

* پشتون لوگ / پٹھان
* پنجابی لوگ
* سندھی لوگ
* بلوچی لوگ
* افغانی لوگ
* عرب لوگ/ عرب
* مراٹھی لوگ
* دراوڑ
* ملیالی لوگ
* نیپالی لوگ
* ہزاروی لوگ
* راجستھانی لوگ
* گجراتی لوگ
* بنگالی لوگ
* چینی لوگ
* فارسی لوگ
* ازبک لوگ
* ترکی لوگ/ ترک

### یورپ

* انگریزی لوگ
* جرمنی لوگ
* اطالوی لوگ
* یونانی قوم
* فرانسی لوگ
	+ === امریکا ===

### اسٹریلیا

### افریقہ
"جیک سفاح" مشہور زمانہ کردار، ایک ایسا نامعلوم سلسلی قاتل جس نے 1888ء میں لندن کے Whitechapel ضلع اور اس کے ارد گرد زیادہ تر غریب علاقوں میں 5 سفاکانہ قتل کیے تھے۔ یہ نام ایک خط میں شروع ہوا، جو کسی نے خود کو قاتل ہونے کا دعوی کرتے ہوئے لکھا تھا۔ ابلاغ نے بھی اس سے خوب سنسی پھیلائی۔ وسیع پیمانے پر تو یہ خیال کیا جاتا ہے کہ وہ خط محض چکما تھا جو شاید کسی صحافی نے جان بوجھ کر کہانی میں دلچسپی بڑھانے کی کوشش میں لکھا تھا۔ دوسرے اوقات میں قاتل کے لیے استعمال کیا جانے والا مختصر نام "وائٹ چیپل قاتل" اور "چرمی تہبند" ہے۔ جیک سفاح کے خون کرنے کے حملے عام طور پر گندی بستیوں کی بدکارو زانی عورتوں پر کیے جن کے گلے کاٹے گئے اور پیٹ چاک تھے۔ کم از کم تین مقتولین کے اندرونی اعضاء کو نکالا گیا جو یہ ثابت کرتی ہے کہ قاتل جسمانی اور جراحی کا علم رکھتا تھا۔ افواہیں ہیں کہ قتل ستمبر اور اکتوبر 1888ء میں کیے گئے بہت سے ایسے خطوط ذرائع ابلاغ اور اسکاٹ لینڈ یارڈ کو موصول ہوئے جس میں لکھنے والوں نے خود کو قاتل ہونے کا دعوی کیا تھا۔ بنیادی طور پر قتل کی غیر معمولی سفاکانہ اقدامات اور ابلاغ کی ان واقعات پر شور مچانے کی وجہ سے عوام کو یقین ہو گیا کہ "جیک خونی" کے نام سے مشہور سیریل قاتل ایک ہی شخص ہے۔

|  |  |
| --- | --- |
|  | ویکی ذخائر پر **جیک سفاح** سے متعلق سمعی و بصری مواد ملاحظہ کریں۔ |
**نسوانی ادب** (انگریزی: Women's writing) ایک علمی مطالعے کا شعبہ ہے جس کا یہ مفروضہ یہ ہے کہ ادبی مطالعہ جو خواتین کے تجربوں پر مبنی ہے، تاریخی طور ان کی جنس کی وجہ سے مختلف ہوتا ہے۔ اسی وجہ سے اسے مطالعہ کا ایک مخصوص شعبہ قرار دیا جاتا ہے۔ یہ کہا گیا ہے کہ "خواتین کے متون ان حالات اور صورت حال سے رو نما ہوتے ہیں جو مصنف مردوں کی تیار کردہ سے مختلف ہوتے ہیں۔ "

اس حقیقت کو مد نظر رکھ کرکہ عورت اپنے جسم اور جسم کی بدلتی حالتوں،ماں بننے کی صلاحیتوں اور اپنی جنس کی بنا پر مرد سے مختلف ہے اور اس پر دریدا کا binary opposites ٰ یعنی مرد / عورت کا تصور منطبق ہوتاہے،جس کی رو سے عورت جنسی،جسمانی اور نفسیاتی طور پر مرد سے الگ ہے۔ فن کارانہ سطح پر اپنے غالب مخالف جنس کی زبان میں جو بقول "Oppressor’s Language" Rich ہے اپنے نازک، لطیف (Subtle) اور گریزاں محسوسات کو پیش کرنے کی سعی کرتی ہے اور حتیٰ المقدور مرد ادیبوں کے مقابلے میں اپنی تحریروں میں زبان،اسلوب،لب و لہجہ،رویوں، کردار،صنف اور تجربوں کے تعلق سے فرق روا رکھتی ہے۔وہ مرد کے مقابلے میں عورت کے درجے،طرز زندگی،مذاق، مشاغل، رنگ، نسل اور خواہشات کو بھی نسائی رنگ عطا کرتی ہے۔ چنانچہ یہ کہنا غلط نہ ہو گا کہ وہ ایک منفرد تانیثی ادبی کلچرکو صورت پزیر کرنے کی جدوجہد کرتی ہے۔ وہ بقول مشہور تانیثی نقاد شووالٹر ’’ حیات،لسانیات، تحلیل نفسی اور تمدن‘‘ چار (Models of Difference) کو نمایاں کر رہی ہے۔ اس طرح سے تانیثی ادب میں لسانی جمالیات اور تخلیقیت کی شناخت دائرہ امکاں میں آتی ہے۔ مجموی طور پر خواتین قلم کاروں کی شخصیت کی مزاحمت، کشمکش، بے بسی کے ساتھ ساتھ خواب بینی، مثالیت، رومانیت، عافیت پسندی اور جنسی آگہی کے علاوہ باغیانہ رد عمل اور مفاہمانہ رویے کے تضادات پر محیط ہو جاتی ہے۔

مزید دیکھیے
-----------

* نسوانیت
* خواتین کو بااختیار بنانا
* آزادی نسواں
* بچوں کا ادب
* دلت ادب

حوالہ جات
---------

1. ↑  Blain, Virginia, Isobel Grundy, and Patricia Clements, eds. *The Feminist Companion to Literature in English*. New Haven and London: Yale UP, 1990. viii-ix.
2. ↑  عورتوں کا ادب:کچھ پرانے اور کچھ نئے سوال
قرآن کریم کے تیس پاروں میں سے سب سے پہلے پارے کا نام جو قرآن کریم کی پہلی سورۃ الفاتحہ کی مکمل 7 آیات اور سورۃ البقرہ کی ابتدائی141 آیات پر مشتمل ہے لہذا یہ پارہ کل 148 آیات پر مشتمل ہے اور اس کے 17 رکوع ہیں۔

موضوعات / خلاصہ
---------------

اس پارے میں 5 موضوعات پر بات چیت کی گئی ہے۔

1. انسانوں کی اقسام
2. قرآن کریم کا اعجاز
3. حضرت آدم علیہ السلام کی تخلیق کا قصہ
4. نبی اسرائیل کا احوال
5. حضرت ابراہیم علیہ السلام کا قصہ

1۔ اقسام انسان تین ہیں: مومنین، منافقین اور کافرین۔
مومنین کی پانچ صفات مذکور ہیں:
1۔ ایمان بالغیب 2۔ اقامت صلوۃ 3۔ انفاق 4۔ ایمان بالکتب 5۔ یقین بالآخرۃ
منافقین کی کئی خصلتیں مذکور ہیں: جھوٹ، دھوکا، عدم شعور، قلبی بیماریاں، سفاہت، احکام الٰہی کا استہزائ، فتنہ وفساد، جہالت، ضلالت، تذبذب۔
اور کفار کے بارے میں بتایا کہ ان کے دلوں اور کانوں پر مہر اور آنکھوں پر پردہ ہے۔

2۔ اعجاز قرآن:
جن سورتوں میں قرآن کی عظمت بیان ہوئی ان کے شروع میں حروف مقطعات ہیں یہ بتانے کے لیے کہ انھی حروف سے تمھارا کلام بھی بنتا ہے اور اللہ تعالیٰ کا بھی، مگر تم لوگ اللہ تعالیٰ کے کلام جیسا کلام بنانے سے عاجز ہو۔

3۔ قصۂ حضرت آدم علیہ السلام :
اللہ تعالیٰ کا آدم علیہ السلام کو خلیفہ بنانا، فرشتوں کا انسان کو فسادی کہنا، اللہ تعالیٰ کا آدم علیہ السالم کو علم دینا، فرشتوں کا اقرارِ عدم علم کرنا، فرشتوں سے آدم علیہ السلام کو سجدہ کروانا، شیطان کا انکار کرنا پھر مردود ہوجانا، جنت میں آدم وحواء علیہما السلام کو شیطان کا بہکانا اور پھر انسان کو خلافتِ ارض عطا ہونا۔

4۔ احوال بنی اسرئیل:
ان کا کفران نعمت اور اللہ تعالیٰ کا ان پر لعنت نازل کرنا۔

5۔ قصہّ حضرت ابراہیم علیہ السلام:
حضرت ابراہیم علیہ السلام کا اپنے بیٹے کے ساتھ مل کر خانہ کعبہ کی تعمیر کرنا اور پھر اللہ تعالیٰ سے اسے قبول کروانا اور پھر توبہ و استغفار کرنا۔

حوالہ جات
---------

1. ↑  گلدستہ قرآن (پارہ بہ پارہ)[*مردہ ربط*]

| * د
* ب
* ت
قرآنی پارے |
| --- |
| 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19
* 20
* 21
* 22
* 23
* 24
* 25
* 26
* 27
* 28
* 29
* 30

 |
**وادی چھدرو**یہ وادی ضلع میانوالی کی ایک وادی ہے چھدرو نام کا ایک گاؤں بھی موجود ہے۔
وادی چھدرو کا پرانا نام میرے والی تھاچھدرو سے مشرق میں بہنے والے پہاڑی نالے’’چھدرو ووہنڈوں‘‘کی وجہ سے یہ قصبہ مشہور ہوا کیونکہ اس پہاڑی سے چھ نالے نکلتے ہیں یہ وادی قدیم پٹھانوں کی تہذیب کی امین ہے یہ وادی 4لاکھ کنال اراضی پر مشتمل ہے مشرق و مغرب کے پہاڑ معدنیات سے مالا مال ہیں چونے کا پتھر،مٹی، سلیکا سینڈ ،نمک اور جلنے والا قیمتی پتھر پایا جاتا ہے اس وادی میں پھلائی کہو،کیکر ،جنگراور گھینگر کے درخت اور قیمتی جڑی بوٹیاں پائی جاتی ہیں۔
چھدرو، وادی سون کے عین مغربی کونے، امب شریف سے پندرہ تا بیس کلومیٹر کے فاصلہ پر ہوگا۔ ماہرین وادی سون سکیسر کی کتابوں میں اس کا حوالہ نہیں دیا گیا ہے شاید اس کی وجہ یہ ہے کہ وادی سون کی مغربی حد سکیسر پہاڑ تک ہے دوسرا یہ کہ چھدرو کا اپنا مخصوص لہجہ ہے جواکثریت سون لہجے سے نمایاں طور پرمختلف ہے۔

حوالہ جات
---------

1. ↑  "CHHIDRU – 786mianwali". 19 اگست 2017 میں اصل سے آرکائیو شدہ. اخذ شدہ بتاریخ 07 اگست 2017.  الوسيط `|url-status=` تم تجاهله (معاونت)
2. ↑  Google Groups
نیوزی لینڈ کے ایک سمندر پر تعمیر شدہ چھوٹا پشتہ
انگلستان کا پن توڑ پشتہ جو دنیا کا سب سے بڑا تفریحی پشتی ہے۔ اس کی لمبائی تقریباً 134 میل (2158 میٹر) ہے۔
**پَن توڑ پُشتہ** بَلیوں کے سہارے سمندر یا جھیل وغیرہ کے درمیان میں دور تک لوہے اور لکڑی کا بنا ہوا عرشہ جو تفریح یا بحری جہازوں سے سامان اُتارنے اور لادنے کے لیے استعمال ہوتا ہے۔ انگلستان میں اس پشتے کو اکثر نمائش لگانے کے لیے بھی استعمال کیا جاتا ہے۔ پن توڑ پشتہ سمندر کی تیز لہروں کو اور پانی کی موجوں کو آسانی سے قبول کر لیتا ہے، جب کہ ٹھوس بنیاد والا اور قریب قریب ستونوں والا پشتہ موجوں اور لہروں کے آسانی سے گزرنے کے لیے رکاوٹ بنتا ہے جس سے اس کے کمزور ہونے اور ٹوٹنے کا امکان ہوتا ہے۔
پن توڑ پشتہ، چھوٹی چھوٹی اور ہلکی لکڑیوں سے اور تقریباً 1600 میٹر تک لمبا یا اس سے طویل بنایا جاتا ہے۔

پن توڑ پشتہ کی اقسام
--------------------

پن پوڑ پشتہ مختلف ملکوں میں مختلف مقاصد کے لیے استعمال ہوتا ہے۔ پہلے عموماً سمندری جہازوں سے سامان اتارنے یا لادنے کے لیے اور جہاز تک مسافروں کے آنے جانے لیے استعمال ہوتا تھا، آج بھی اس کا زیادہ تر استعمال اسی مقصد کے لیے ہوتا ہے۔ اس کے علاوہ ساحلی تفریحی مقامات میں اسے سمندر میں چہل قدمی اور تفریح کے لیے بھی استعمال کیا جاتا ہے۔

مزید دیکھیے
-----------

* گودی
**پنگوئن رینڈم ہاؤز** (انگریزی: Penguin Random House) ایک بین الاقوامی اشاعتی کمپنی ہے۔ اس کی تاسیس 2013ء میں ہوئی تھی۔ اس کے قیام کے لیے جرمن اشاعتی ادارے رینڈم ہاؤز اور پنگوئن گروپ میں انضمام ہوا تھا۔

2013ء میں پنگوئن رینڈم ہاؤز کے تقریبًا عالمی سطح پر دس ہزار ملازمین تھے اور وہ ہر سال اپنے ڈیویژنوں اور امپرنٹس کے ذریعے 15,000 عنوانات شائع کرتا ہے۔ ان عنوانات میں بالغوں اور بچوں کے لیے فکشن اور غیر فکشن کی مطبوعات شامل ہیں۔ یہ ادارہ مطبوعات کے علاوہ ڈیجیٹل پیش کش بھی رکھتا ہے۔

ای میگزین
---------

پنگوئن رینڈم ہاؤز کی کئی مطبوعات میں *دی اینویرانمنٹ میگزین* یا صرف *ای* بھی شامل ہے۔ یہ ایک انعام یافتہ ماحولیاتی رسالہ ہے۔ اس میں آبی کیفیت سے لے آبادی میں غیر معمولی اضافے اور موسمی تبدیلی جیسے کئی مؤقت موضوعات کا احاطہ کیا جاتا ہے اور اس میں قاریئین کے خیالات کو بھی جگہ دی جاتی ہے۔

مزید دیکھیے
-----------

* پینگوئن (ادارہ)

حوالہ جات
---------

1. ↑  Calamur، Krishnadev (29 اکتوبر 2012). "Penguin, Random House Announce Merger". *NPR*. اخذ شدہ بتاریخ 31 اکتوبر 2012.  تحقق من التاريخ في: `|access-date=, |date=` (معاونت)
2. ↑  "Pearson, Bertelsmann Confirm Publishing Tie-Up". *Associated Press*. 29 اکتوبر 2012. 05 نومبر 2012 میں اصل سے آرکائیو شدہ. اخذ شدہ بتاریخ 31 اکتوبر 2012.  الوسيط `|url-status=` تم تجاهله (معاونت); تحقق من التاريخ في: `|access-date=, |date=` (معاونت)
3. ↑  E Magazine
‘‘‘راکھشس‘‘‘ : لغوی معنی قوی ہیکل، بد صورت اور نیچ ذات۔ جب برصغیر پاک و ہند میں آریاؤں کا نفوذ ہوا تو انھوں نے یہ نام یہاں کے قدیم باشندوں دراوڑ اور ان کی مخلوط نسل کے لوگوں کو دیا۔ ہندی دیو مالا میں راکھشس نیم دیوتائی قوت کے مالک ہیں۔ دیوتا فیاضی، بخشش، رحم دلی، سچائی کی صفات رکھتے ہیں اور بدی کی بیخ کنی کرتے ہیں۔ اس کے برعکس راکھشس محض شر کا مظاہرہ کرتے اور دیوتاؤں کے کام میں رکاوٹ پیدا کرتے ہیں۔ نیز انسانوں کے دشمن ہیں اور انھیں بدی کی راہ پر لگاتے ہیں۔ آریائی قوم کے راجا اور دیگر قوم کے افراد جو اپنے آپ کو رنگ اور نسل کی بنیاد پر بھارت کی قوموں سے افضل مانتے تھے، دراوڈی قوم کے لوگوں کو جو آریائوں کے دشمن مانے جاتے تھے، راکھشس نام قرار دے دیا گیا۔ اور آریائوں کو دیوتا قرار دے دیا گیا۔ ان راکھشسوں میں اہم، رام سے جنگ کرنے والے راون اور کرشنا کے ماما کنس، کرشن ہی کے دور کا نرکاسر جس کو کرشن کی بیوی ستیہ بھاما نے مارا اور اسی خوشی میں ہندو قوم دیوالی کا تہوار مناتی ہے۔

مزید دیکھیے
-----------

* آریا
* ہندو مت

|  |  |
| --- | --- |
|  | ویکی ذخائر پر **راکھشس** سے متعلق سمعی و بصری مواد ملاحظہ کریں۔ |

| * د
* ب
* ت
ہندو دیوی دیوتا اور کتب |
| --- |
| دیو | 
* تری مورتی
	+ برہما
	+ وشنو
		- رام
		- کرشن
	+ شیو
* گنیش
* کارتیکے
* ہنومان
* اندر
* سوریا
* *مزید*

 | ہندو اوم کار |
| دیویاں | 
* تری دیوی
	+ سرسوتی
	+ لکشمی
		- سیتا
		- رادھا
	+ پاروتی
		- ستی
		- کالی
		- آدی پراشکتی
		- مہاودیا
* درگا
* شکتی
* نودرگا
* ماتریکا
* *مزید*

 |
| متون | 
* وید
	+ رگ
	+ سام
	+ یجر
	+ اتھر
* اپنشد
* پران
* رامائن
* مہا بھارت
* بھگود گیتا
* پتنجلی یوگ سوتر
* *مزید*

 |
| 
* ہندو مت
* ہندو اساطیر

 |
**نکیال** یا **نکیال فتح پور ٹھکیالہ** آزاد کشمیر (پاکستان) میں واقع ضلع کوٹلی کی ایک تحصیل ہے۔ اِسی تحصیل میں بھارت کے ساتھ سرحد پر واقع پاک فوج کی ایک مشہور چوکی ہے جو **نکیال سیکٹر چوکی** کہلاتی ہے۔

تاریخ
-----

1947ء کی تقسیم ہند سے قبل نکیال ریاست جموں و کشمیر کے میندھڑ علاقے میں واقع پونچھ کا حصہ تھا۔ 1949ء میں نکیال کے مشرقی اور شمالی علاقے سے لائن آف کنٹرول کی سرحد تشکیل دی گئی۔ پاک بھارت جنگ 1947 میں نکیال دو حصوں میں تقسیم ہو گیا۔ بھارت سے منسلک علاقہ میندھڑ سے ملحق ہو گیا اور پاکستان سے منسلک علاقہ کوٹلی سے ملحق کر دیا گیا۔ اِس تحصیل کا نام یہاں پر آباد راجپوت قوم ’’ٹھکیال‘‘ کے نام پر رکھا گیا۔ فتح پور کا نام سردار فتح محمد خان کریلوی کے نام سے رکھا گیا جو اِس علاقے کے مشہور سیاست دان تھے۔ علاوہ ازیں نکیال فتح پور آزاد کشمیر کے سابق وزیراعظم سردار سکندر حیات خان کا مقام پیدائش بھی ہے۔

مقام
----

نکیال فتح پور سطح سمندر سے 1524 میٹر بلندی پر واقع ہے۔ کوٹلی شہر سے 40 کلومیٹر کے فاصلے پر آباد ہے۔ نکیال لائن آف کنٹرول سے 3 کلومیٹر کے فاصلے پر آباد ایک وادی ہے۔ اِسی کے قریب تتہ پانی واقع ہے جو لائن آف کنٹرول کے پانچ مشہور گزرگاہ کے مقامات میں سے ایک ہے۔ زلزلۂ کشمیر 2005ء کے وقت اِس مقام کو آبادی کی فلاح کے لیے بھارت کے ساتھ اچھے تعلقات کی بنا پر کھول دیا گیا تھا۔

مزید دیکھیے
-----------

* ضلع کوٹلی
* آزاد کشمیر

حوالہ جات
---------

| * د
* ب
* ت
 آزاد کشمیر کی تحصیلیں |
| --- |
| میرپور | 

|  |  |
| --- | --- |
| ضلع بھمبر | 
* بھمبر
* برنالہ
* سماہنی

 |

|  |  |
| --- | --- |
| ضلع کوٹلی | 
* کوٹلی
* کھوئی رٹہ
* نکیال فتح پور ٹھکیالہ
* سہنسہ
* چڑھوئی

 |

|  |  |
| --- | --- |
| ضلع میرپور | 
* ڈڈیال
* میرپور
* چکسواڑی

 |

 |
| مظفرآباد | 

|  |  |
| --- | --- |
| ضلع ہٹیاں | 
* ہٹیاں بالا
* چکار
* لیپہ

 |

|  |  |
| --- | --- |
| ضلع مظفر آباد | 
* مظفر آباد
* نصیرآباد
* گڑھی دوپٹہ

 |

|  |  |
| --- | --- |
| ضلع نیلم | 
* آٹھمقام
* شاردا

 |

 |
| پونچھ | 

|  |  |
| --- | --- |
| ضلع باغ | 
* باغ
* دھیر کوٹ
* ہڑی گیہل

 |

|  |  |
| --- | --- |
| ضلع حویلی | 
* حویلی
* خورشید آباد
* ممتاز آباد تحصیل

 |

|  |  |
| --- | --- |
| ضلع پونچھ | 
* عباس پور
* ہجیرہ
* راولا کوٹ
* تھورار

 |

|  |  |
| --- | --- |
| ضلع سدھنوتی | 
* بالوچ
* منگ
* پلندری
* تراڑ خیل

 |

 |
ہورڈ گروپویئر ایک آزاد مصدر ویب اطلاقیہ ہے۔
**ویب اطلاقیہ** یا ویب ایپلیکیشن (انگریزی: Web application) ایسے ایپلیکیشن سوفٹویئر کو کہتے ہیں جو ویب براؤزر میں چلتے ہیں یا براؤزر سپورٹڈ پروگرامنگ زبانوں (مثلاً جاواسکرپٹ، ایچ ٹی ایم ایل، سی ایس ایس اور اجیکس) میں بنائے جاتے ہیں۔ ویب اطلاقیے کمپیوٹر نیٹورک مثلا انٹرنیٹ اور انٹرانیٹ کے ذریعہ بھی چلتے ہیں۔  

ویب اطلاقیے عموما کمپیوٹر سوفٹویئرز کی طرح ہوتے ہیں لیکن ان کا حجم کم ہوتا ہے اور عموماً اکثر ویب اطلاقیے تمام افراد کے لیے دستیاب اور مفت فراہم کیے جاتے ہیں۔ نیز ویب اطلاقیے استعمال میں کمپیوٹر پروگرامز سے زیادہ بہتر اور ان کا استعمال خاصا آسان ہوتا ہے۔ ان ویب اطلاقیوں کے تخلیق کاروں کو ویب ڈویلپرز یا ویب ترقی دہندگان (Web Developers) کہا جاتا ہے۔ ویب اطلاقیوں کے انتہائی مقبول ہونے کی اصل وجہ یہ ہے کہ ان اطلاقیوں کو اپڈیٹ اور انتظام کے وقت ہزاروں کلائنٹ کمپیوٹرز پر علاحدہ سے کسی سافٹ ویئر یا پروگرام کو نصب (install) نہیں کرنا پڑتا، بلکہ ایک ہی جگہ سرور پر اپڈیٹ یا تبدیلی کرنے سے تمام جگہوں پر وہ تبدیلی نافذ ہوجاتی ہے، نیز یہ اطلاقیے ایک ہی وقت میں کراس پلیٹ فارم بھی ہوتے ہیں۔   

اس وقت ای میل بذریعہ ویب، ویکی، بلاگز اور انٹرنیٹ فورم جیسے ویب اطلاقیے کافی مشہور اور انتہائی مستعمل ہیں۔
**پانچویں انجیل** (انگریزی، The Fifth Gospel، جرمنی میں Das fünfte Evangelium)، فلپ وینڈن برگ کا ناول جو 1993ء میں پہلی بار شائع ہوا۔ ناول کی کہانی ایک (فرضی) قطبی چرمی انجیل کی کہانی پر شمتل ہے، جو مسیح اور مریم مگدلینی کے بیٹے نے لکھی۔ اسی کو بنیاد بنا کر 10 سال بعد ڈین براؤن نے اپنا مشہور ناول ڈاونچی کوڈ لکھا۔

مفروضہ مریم مگدلینی و مسیح
--------------------------

ڈونووین جوائس نے اپنے 1972ء کے ناول **یسوع کا طومار** (*The Jesus Scroll*) میں پہلی بار مریم مگدلینی اور مسیح کے میاں بیوی ہونے اور ان کے ایک بچہ کی پیدائش کا ذکر کیا۔

1982ء میں رچرڈ، ہنری لنکن اور مائیکل نے اسی بات کو مزید نئی صورت دیتے ہوئے ناول مقدس خون اور مقدس پیالہ (The Holy Blood and the Holy Grail) لکھا۔ جس کے متعلق، ڈین براؤن لکھتا ہے کہ اس کے ناول ڈاونچی کوڈ کا ایک کردار اس میں ہے۔

2012ء میں مسیح کی بیوی کی انجیل (Gospel of Jesus' wife) کے نام سے بطور حوالہ پیش کیا جانے والا ایک قطبی زبان میں دوسری سے چوتھی صدی کے درمیان لکھی گئی کتاب کا ٹکڑا سامنے لایا گیا، جس میں یہ الفاظ ہیں؛ مسیح نے کہا، میری بیوی۔۔۔

مزید دیکھیے
-----------

* مسیح کی بیوی کی انجیل
* ڈاونچی کوڈ
* مریم مگدلینی

حوالہ جات
---------

1. ↑  Richard Leigh, Henry Lincoln and Michael Baigent's
2. ↑  *The Lessons of Jesus' Wife* by Tom Bartlett (The Chronicle of Higher Education, 1 October 2012)